Mesur Caeau Chwarae (Ymgysylltiad Cymunedau â Phenderfyniadau Gwaredu) (Cymru) 2010 Ymgysylltiad cymunedau â gwarediadau gan awdurdodau lleol o gaeau chwarae 1 1 Caiff Gweinidogion Cymru, trwy reoliadau, wneud darpariaeth ar gyfer ymgysylltiad cymunedau â phenderfyniadau gan awdurdodau lleol am warediadau ganddynt o dir sy'n gae chwarae neu'n rhan o gae chwarae. 2 Caiff rheoliadau o dan is-adran (1) ymhlith pethau eraill– a cymhwyso'r rheoliadau i fathau penodedig o warediadau; b cymhwyso'r rheoliadau i warediadau o fathau penodedig o gae chwarae; c gwneud gwarediad y mae'r rheoliadau yn gymwys iddo yn ddarostyngedig i ymgynghoriad yn unol â'r rheoliadau; d pennu'r personau neu'r categorïau o berson y mae'n rhaid ymgynghori â hwy, sef y personau hynny yr effeithir arnynt gan warediad neu sydd â buddiant mewn gwarediad, a'r gwarediad hwnnw yn un y mae'r rheoliadau yn gymwys iddo; e darparu ar gyfer ffurf a dull yr ymgynghori; f darparu ar gyfer rhoi hysbysiad am warediadau arfaethedig, gan gynnwys ffurf a dull yr hysbysiad; g ei gwneud yn ofynnol bod gwybodaeth am y canlynol yn cael ei darparu– i effaith gwarediad arfaethedig ar unrhyw strategaeth, cynllun neu asesiad a bennir yn y rheoliadau, neu ii unrhyw beth arall cysylltiedig â gwarediad arfaethedig; h pennu ffurf a dull y mae'r wybodaeth i'w darparu ynddi ac ynddo; i darparu bod rhaid i awdurdod lleol, wrth arfer ei swyddogaethau o dan y rheoliadau, roi sylw i ganllawiau a roddir o bryd i'w gilydd gan Weinidogion Cymru; j gwneud darpariaeth wahanol ar gyfer achosion gwahanol neu ddosbarthau ar achosion gwahanol; k gwneud darpariaeth yn gyffredinol neu yn ddarostyngedig i eithriadau neu yn unig o ran achosion penodol neu ddosbarthau ar achosion penodol; l gwneud unrhyw ddarpariaethau cysylltiedig, darpariaethau atodol, darpariaethau canlyniadol, darpariaethau trosiannol neu ddarpariaethau arbed a wêl Gweinidogion Cymru yn dda. 3 Yn y Mesur hwn– ystyr “awdurdod lleol” (“ local authority ”) yw– cyngor sir neu gyngor bwrdeistref sirol, cyngor cymuned (gan gynnwys cyngor tref), awdurdod Parc Cenedlaethol; ystyr “cae chwarae” (“ playing field ”) yw man agored sy'n cynnwys un neu fwy o ardaloedd sydd ar unrhyw adeg wedi'u marcio neu wedi'u neilltuo fel arall ar gyfer chwaraeon neu weithgaredd hamddenol tebyg; ystyr “gwarediad” (“ disposal ”) yw rhoi unrhyw ystâd neu fuddiant mewn tir neu wneud cytundeb i wneud hynny. Diwygio Deddf Llywodraeth Leol 1972 (p. 70) 2 1 Diwygir Deddf Llywodraeth Leol 1972 (p. 70) fel a ganlyn. 2 Yn adran 123 (gwaredu tir gan y prif gynghorau)– a yn is-adran (1), ar ôl “Subject to the following provisions of this section,” mewnosoder– and to those of the Playing Fields (Community Involvement in Disposal Decisions) (Wales) Measure 2010, , b ar ôl is-adran (2A), mewnosoder– 2AA Subsection (2A) does not apply to a disposal to which the provisions of regulations made under section 1 of the Playing Fields (Community Involvement in Disposal Decisions) (Wales) Measure 2010 apply. , ac c yn is-adran (2B), ar ôl “by virtue of subsection (2A) above”, mewnosoder– or in accordance with the provisions of regulations made under section 1 of the Playing Fields (Community Involvement in Disposal Decisions) (Wales) Measure 2010. . 3 Yn adran 127 (gwaredu tir gan blwyfi a chymunedau), yn is-adran (1), ar ôl “Subject to the following provisions of this section,” mewnosoder– and to those of the Playing Fields (Community Involvement in Disposal Decisions) (Wales) Measure 2010, . Gwaredu caeau chwarae gan awdurdodau Parciau Cenedlaethol 3 1 Diwygir Deddf yr Amgylchedd 1995 (p. 25) fel a ganlyn. 2 Yn Atodlen 8, ar ôl paragraff 1(1), mewnosoder– 1A The reference in sub-paragraph (1) to section 123 of the 1972 Act is to be interpreted as a reference to that section as amended by section 2 of the Playing Fields (Community Involvement in Disposal Decisions) (Wales) Measure 2010 in so far as that sub-paragraph applies to a National Park authority for a National Park in Wales. . Trefn ar gyfer rheoliadau 4 1 Mae unrhyw bŵer i wneud rheoliadau a roddir gan y Mesur hwn yn arferadwy drwy offeryn statudol. 2 Mae unrhyw offeryn statudol sy'n cynnwys rheoliadau a wneir o dan y Mesur hwn yn gallu cael ei ddiddymu yn unol â phenderfyniad gan y Cynulliad. Enw byr a chychwyn 5 1 Enw'r Mesur hwn yw Mesur Caeau Chwarae (Ymgysylltiad Cymunedau â Phenderfyniadau Gwaredu) (Cymru) 2010. 2 Daw'r Mesur hwn i rym ar y diwrnod y'i cymeradwyir gan Ei Mawrhydi yn y Cyfrin Gyngor.